अगर आप अपने प्रेमी के साथ ज्यादा छूने-महसूस करने वाले इंसान हैं, तो आपके रोमांटिक महसूस करने की -- और मूड में रहने की ज्यादा सम्भावना है। इससे कोई फर्क नहीं पड़ता कि आप कितने लम्बे समय से साथ हैं, आपको प्रायः गले मिलना चाहिए, और अपने प्रेमी को बार बार इतना लगाव दिखाना चाहिए कि वह इंसान महसूस करे कि उसे सच में प्यार करते हैं।  आपको हमेशा हाथ पकडे रहने की जरूरत नहीं है, पर आप अगर एक वाक पर जा रहें हैं, तो अपने प्रेमी का हाँथ थाम लीजिए। अगर आप एक मूवी देख रहें हैं, तो अपने साथी की कमर में हाँथ डालें, या उससे लिपट कर बैठें। अपने साथी को चूमे बिना कोई दिन बीतने ना दें, चाहे वो होंठों की एक छुअन भर ही क्यों ना हो। जितनी बार संभव हो अपने साथी को गले लगाएं। अपने साथी को अपना लगाव दिखाने के नए रास्ते खोजें। यह चाहे उसे बिस्तर में गुदगुदाना हो या कोमलता से उसके बालों को सहलाना, या उसे अपनी साइड में लिपटा लेना हो। चीजों को तारो-ताजा रखने के लिए, आपको ना सिर्फ जब भी संभव हो अपने प्रेमी को शुभकामनाएं देनी चाहिए, पर आपको अपने साथी को सच में स्पेशल महसूस करवाने के लिए नई और उत्साहवर्धक शुभकामनाओं पर सोचना चाहिए। यद्यपि आप उन्ही पुरानी शुभकामनाओं पर वापस जा सकते हैं -- अपनी पत्नी की आँखों के सुंदर रंगों, या अपने नए बॉयफ्रेंड की सेक्सी मुस्कुराहट को लेकर आप अपने प्रेमी की तारीफ करने के लिए चीजों को मिला कर नई तारीफें सोच सकते हैं।  अपने प्रेमी/प्रेमिका की तारीफ करने के लिए हर हफ्ते एक नई चीज खोजें: यह एक नया शारीरिक लक्षण हो सकता है, या उसके व्यक्तित्व का कोई पहलू हो सकता है। तारीफ करने के लिए किसी नई चीजों के बारे में सोचना अपने किसी स्पेशल के बारें में तारीफ के लायक नई चीजें खोजने में सहायक होगा। आप तारीफ का कोई नोट इस तरह लिख कर भी छोड़ सकते हैं कि वो आपके साथी को कभी मिले। यह और भी ज्यादा रोमांटिक होगा। अगर आप रोमांस को जिन्दा रखना चाहते हैं, आपको अपने रूप-रंग का ध्यान रख के चीजों को तारो-ताजा रखना चाहिए। अगर आप वर्षों से बिलकुल वही व्यक्ति हैं, तो आप आलसी बन सकते हैं, हमेशा बरमूडा पहने रह सकते हैं, और शेव करना नहाना भूल सकते हैं, पर अगर आप चीजों को रोमांटिक बनाए रखना चाहते हैं तो यह कोई तरीका नहीं है। अपने रूप रंग पर उतना ध्यान देने का प्रयास करें जितना आपने तब किया था जब आप उस इंसान से पहली बार मिले थे जिससे आप प्यार करते हैं।  रोज तैयार हों: नहाएं, शेव करें, अपने बाल धोएं, और वो सबकुछ करें जिसकी आपको तारो-ताजा दिखने के लिए जरूरत हो। डेट्स नाइट्स के लिए तैयार होना जारी रखें। भले ही यह आपकी 500वीं डेट नाईट हो, आपको हमेशा अपने रूप-रंग का ध्यान रख के चीजों को तरो-ताजा रखना चाहिए। नए हेअरकट, मेकअप के स्टाइल, या ऐसे नए कपड़ों को आजमाएं जो आप सामान्य तौर पर कभी इस्तेमाल नहीं करते। चीजों को मजेदार और अलग बनाएं रखें। ऐसा सोचें कि आप और दूसरा व्यक्ति बस अभी मिले हैं, और आप चाहते हैं कि वह व्यक्ति आप पर फ़िदा हो जाए। आप इम्प्रेस करने के लिए क्या करेंगे? उसे यह दिखाने के लिए कि आपको उस में रूचि है? अपने प्रेमी को जीत लेने के लिए? अपने साथी से ऐसा व्यवहार करें कि वो सिंगल है और उसका प्यार और भरोसा हासिल करना चाहते हैं।  प्यार किए जाने का उल्टा है अपना मूल्य न किया जाना। कोई भी यह नहीं महसूस करना चाहता कि पाह पहले से ही "पकड़ा जा चुका है" और उसके साथ जो किया जाना था वो पूरा हो चुका है। एक प्रदर्शन करें और तैयार रहें! सबसे रोमांटिक आइडियाज लोगों को तब आते हैं जब उन्हें यह डर होता है कि वो अपने प्यारे लोगों को खो सकते हैं। पर आपको उस सोच पर पहुँचने के लिए वास्तव में किसी को खो बैठने की कगार तक पहुँचने की जरूरत नहीं है। कई लोग रिश्ते की शुरुवात को रोमांस, जोश/उत्साह और प्रेरणा से जोड़ कर देखते हैं क्योंकि सबकुछ "नया" है। आप अभी अभी एक व्यक्ती से मिले हैं और रिश्ता पनपना शुरू हुआ है--कल क्या होगा? अगले हफ्ते? अगले महीने? क्या वो कॉल करेगा/करेगी? क्या वह आपको चूमेगा/चूमेगी? क्या वह आपसे मिलने आएगा/आएगी? पर  रिश्ता बन जाने के बाद, हम एक रूटीन में आ जाते हैं, और फिर कुछ भी नया नहीं रहता।  रोमांटिक होने के लिए, उस जोश/उत्साह को वापस जगाने के लिए जो रिश्ते की शुरुवात में हुआ करता था, कुछ "अलग" करें, ऐसा कुछ जिसकी आपका साथी उम्मीद ही ना करता हो। जितना सामान्य से बाहर की बात होगी, उतना बेहतर होगा! अपने साथी को अचानक से किसी वीकेंड ट्रिप पर ले जाएं, उसे रास्ते के बीच में ही लम्बे समय के लिए रोक लें, एक लम्बा चुम्बन, या ऐसा कोई मेल या पत्र जिसमे वो सब कारण बताए गए हों जिनकी वजह से आप अपने साथी को चाहतें हैं -- भले ही आप एक ही पते पर क्यों ना रहते हों। अगर आप अपने बैडरूम को ज्यादा सेक्सी बनाते हैं, तो आप अपने प्रेमी के साथ चंचल होने को लेकर ज्यादा उत्साहित रहेंगे। सुनिश्चित करें कि आपका बैडरूम सेक्स की एक बेहतरीन जगह हो, वो जगह नहीं जहाँ आप अपने गंदे कपड़े या पुराने फ़ूड रैपर्स फेंके या एक ऐसा कमरा जहाँ ऑफिस से दोगुना काम का बोझ हो या वो आपके बच्चों के खेलने की जगह बन कर रह जाए।  आप और आपका साथी मिलकर अपने बैडरूम को ज्यादा सरल और सेक्सी बनाने पर काम कर सकते हैं, जिससे आपके पास बैडरूम में प्यार करने और सोने के अतिरक्त कोई दूसरा विकल्प ही ना रहे। अपने बैडरूम को "सेक्सीफाई" करने के लिए साथ में काम करना आपको ज्यादा रोमांटिक और सेक्सी महसूस करवा सकता है। चाहे आप एक ही व्यक्ती के साथ वर्षों से सोते आ रहे हों या अपने रिश्ते में चुम्बन के स्तर से आगे बढ़ रहे हों, आपको चूमने और प्यार करने में चीजों को हमेशा रोमांटिक बनाए रखने की कोशिश करते रहना चाहिए। यह बताने के लिए की वह आपके लिए क्या मायने रखता है, अपने प्रेमी की आँखों में देखना कभी ना भूलें। जब आप उसे चूम रहे हो या उससे लिपट रहें हो तो उसकी नई तारीफें करना भी ना भूलें। ज्यादा जल्दी ना करें -- दूसरे व्यक्ति को उससे प्यार किए जाने और प्रशंसित महसूस करने का समय दें। यद्यपि उस व्यक्ति से अलग समय बिताना बहुत रोमांटिक नहीं लगता जिसे आप प्यार करते हों,पर कुछ समय अलग व्यतीत करना, चाहे वो बस एक वीकेंड का समय ही क्यों ना हो या उससे लम्बा समय, यह आपको याद करने में मदद करेगा कि आप एक दूसरे से क्यों प्यार करते हैं और आप दोनों एक दूसरे को और ज्यादा मिस करेंगे और एक दूसरे की और ज्यादा प्रशंसा करेंगे।  अलग से अपने दोस्तों के साथ बिताने के लिए समय निकालना, आपको आपकी साथ में बिताई डेट नाइट्स की और भी ज्यादा प्रशंसा करने में मदद करेगा। जब आप अलग अलग हों, तो आप दोनों उन चीजों की लिस्ट बना सकते हैं जिन्हे आप एक दूसरे के बारे में मिस करते हैं। यह बहुत रोमांटिक होगा। अगर आप एक दूसरे से कुछ हफ़्तों या उससे ज्यादा समय के लिए दूर हैं, तो आप एक दूसरे को पत्र लिख सकते हैं -- फ़ोन पर बातचीत और ईमेलिंग के साथ या इनके बजाय --इससे पता लगता है की आप एकदूसरे के लिए कितना महत्व रखते हैं। बाहर घूमना किसी भी कपल को रोमांटिक महसूस करवा सकता है, चाहे आप प्रकृति प्रेमी हो या नहीं। यहाँ तक की हर सुबह साथ में वाक पर जाना भी आपको ज्यादा रोमांटिक होने का अहसास करवा सकता है, ऐसा ही प्रभाव छोटी हाईकिंग से, साथ में बीच पर घूमने, या पिकनिक करते हुए एक दोपहर बिताना या एक पार्क में जाने का भी होता है।  सुनिश्चित करें कि हफ्ते में कम से कम एक बार बाहर जाकर एकसाथ में कुछ करें। यहाँ तक कि घर की बालकनी में या घर के पिछले अहाते में  घर के बने हुए खाने का आनंद लेना भी आपको रोमांटिक होने का अहसास करवाता है। आप चाहे कहीं भी हों साथ में सूर्यास्त देखना हमेशा रोमांटिक होता है।
إعطاء تأثير جسدي لشريكك. امنحه إطراءات جديدة. حافظ على مظهرك الأنيق. لا توقف المغازلة. كن أكثر عفوية. اجعل غرفة نومكما مثيرة أكثر. أشعل حياتك الجنسية. اقض وقتًا بالخارج. استكشفا الخارج.